Foto: FAH, screenshot: Index

PRVA sjednica nove Vlade danas je održana u 10 sati, pod velikim pritiskom javnosti uslijed niza afera koje se vežu za ministra branitelja Miju Crnoju. Prije početka sjednice, Tihomir Orešković odlučio je podići moral okupljenih čitajući poruku podrške koju je dobio.

Poruku je dobio na engleskom pa ju je odlučio prevesti na hrvatski. Gledateljima otvorenog dijela sjednice odmah je zapela za uho čudna konstrukcija, koja je trebala poslužiti kao bodrenje.

"Stay calm and govern on" (Ostanite mirni i vladajte dalje!), Orešković je preveo kao: Ostanite mirni i vladaju na.

Tekst se nastavlja ispod oglasa

Čudna izjava postaje jasnija tek uz objašnjenje kako se Orešković za prevođenje na mobitelu poslužio Google Translateom.

Potpredsjednik Vlade Tomislav Karamarko nije primijetio Oreškovićev gaf.